CELEX: 
Language: el
Date: 2019-06-14 00:00:00
Title: ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ σχετικά με την τροποποίηση του παραρτήματος του κανονισμού (ΕΕ) αριθ. 579/2014, για την παρέκκλιση από ορισμένες διατάξεις του παραρτήματος II του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου όσον αφορά τη θαλάσσια μεταφορά υγρών ελαίων και λιπών

ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 14.6.2019
            
            
               σχετικά με την τροποποίηση του παραρτήματος του κανονισμού (ΕΕ) αριθ. 579/2014, για την παρέκκλιση από ορισμένες διατάξεις του παραρτήματος II του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου όσον αφορά τη θαλάσσια μεταφορά υγρών ελαίων και λιπών
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων
                  1
               , και ιδίως το άρθρο 13 παράγραφος 2,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) αριθ. 579/2014 της Επιτροπής
                  2
                προβλέπει παρέκκλιση από το σημείο 4 του κεφαλαίου IV του παραρτήματος II του κανονισμού (ΕΚ) αριθ. 852/2004 όσον αφορά τη μεταφορά με σκάφη θαλάσσης υγρών ελαίων και λιπών που προορίζονται ή είναι δυνατό να καταναλωθούν από τον άνθρωπο υπό ορισμένες προϋποθέσεις. 
            
            
               (2)Οι προϋποθέσεις αυτές αφορούν τον ναυτιλιακό εξοπλισμό και τις πρακτικές, καθώς και τα κριτήρια όσον αφορά τις ουσίες που πρόκειται να μεταφερθούν σε σκάφος θαλάσσης ως προηγούμενα φορτία. Οι ουσίες που πληρούν τα εν λόγω κριτήρια παρατίθενται στο παράρτημα του κανονισμού (ΕΕ) αριθ. 579/2014 (κατάλογος αποδεκτών προηγούμενων φορτίων).
            
            
               (3)Στην επιστημονική γνώμη της, της 24ης Νοεμβρίου 2016
                  3
               , η Ευρωπαϊκή Αρχή για την Ασφάλεια των Τροφίμων («η Αρχή») αξιολόγησε τον οξικό μεθυλεστέρα, τον αιθυλο-tert-βουτυλαιθέρα, το θειικό αμμώνιο και το λιγνοσουλφονικό ασβέστιο όσον αφορά τη δυνατότητα αποδοχής τους ως προηγούμενων φορτίων. Η Αρχή κατέληξε στο συμπέρασμα ότι ο οξικός μεθυλεστέρας και ο αιθυλο-tert-βουτυλαιθέρας πληρούν τα κριτήρια αποδοχής τους ως προηγούμενων φορτίων, ότι για το θειικό αμμώνιο μόνο τα προϊόντα ποιότητας τροφίμων πληρούν τα κριτήρια αποδοχής και ότι το λιγνοσουλφονικό ασβέστιο δεν πληροί τα εν λόγω κριτήρια. 
            
            
               (4)Ως εκ τούτου, είναι σκόπιμο να τροποποιηθεί ο κατάλογος των αποδεκτών προηγούμενων φορτίων στο παράρτημα του κανονισμού (ΕΕ) αριθ. 579/2014. 
            
            
               (5)Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Το παράρτημα του κανονισμού (ΕΕ) αριθ. 579/2014 τροποποιείται σύμφωνα με το παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
         
         
            
               Βρυξέλλες, 14.6.2019
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
               
            
         
         
            
                  
                     (1)
                  
                        ΕΕ L 139 της 30.4.2004, σ. 1.
               
               
                  
                     (2)
                  
                        Κανονισμός (ΕΕ) αριθ. 579/2014 της Επιτροπής για την παρέκκλιση από ορισμένες διατάξεις του παραρτήματος II του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου όσον αφορά τη θαλάσσια μεταφορά υγρών ελαίων και λιπών (EE L 160 της 29.5.2014, σ. 14).
               
               
                  
                     (3)
                  
                        EFSA Journal 2017·15(1):4656.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               Το παράρτημα του κανονισμού (ΕΕ) αριθ. 579/2014 τροποποιείται ως εξής:
            
            
               (1)Μετά την καταχώριση για την «2-αιθυλεξαν-1-όλη» παρεμβάλλεται η ακόλουθη καταχώριση:
            
            
               «
            
            
                     
                        Αιθυλο-tert-βουτυλαιθέρας
                     
                  
                  
                     
                        637-92-3
                     
                  
               
               »
            
            
               (2)Μετά την καταχώριση για τη «μεθανόλη» παρεμβάλλεται η ακόλουθη καταχώριση:
            
            
               «
            
            
                     
                        Οξικός μεθυλεστέρας
                     
                  
                  
                     
                        79-20-9
                     
                  
               
               »